(Redjiblé di Rfondou walon)
Li rfondou walon, c' est on sistinme di scrijhaedje unifyî do walon, enondé pa l' UCW eyet porshuvou et spårdou pa l' SNR Li Rantoele dins les anêyes 1990.
Les djins k' î ont bråmint bouté sont lomés les "rfondeus".
Li rfondou walon n' ehåye nén li prononçaedje do walon. Portant, a dater di 2009, on-z a eto atåvlé on "prononçaedje zero-cnoxheu".
Li mot "rfondou walon" (r'fondu walon) aparexhe pol prumî côp dins l' rivowe "Singuliers" e 1993 dins èn årtike da Lucyin Mahin .
Li rfondou walon a stî enondé pa on papî da Jean Germain dins l' rvowe "Toudi" ki date di 1989. I mostere kimint k' on pôreut prinde åjheymint ene pus lådje oyowe po ene cwénzinne di mot (loukîz : Mapes ALW et rfondaedje). Il propôze eto, al rissaetchete, li betchfessî ea.
Li SLLW a metou des ahotes a tot çou ki s' rapoirtéve å rfondaedje, copurade après li rlomé papî da Jean Lechanteur dins li rvowe "Wallonnes" e 1996. Dispu don, et todi dpus disk' ås djoûs d' ouy (2010), tos les waloneus aloyîs al SLLW sont clairmint espaitchîs di håbiter les rfondeus.
E 2008, dins l' Libe Beldjike do 16 di djanvî, èn etnolodjisse, Francis Martens, rimete cråndimint li rfondou a l' ABN. Mins dire k' i stofe dins ses bråyes.[1]
E 2009, Jean-Marie Klinkenberg, dins èn årtike di "Télépro", dit k' i trove les rfondeus coraedjeus.
ABC do rfondou walon (e francès)
Pådje so l' istwere do rfondaedje (e francès, so l' Aberteke)
Prin del pådje «https://wa.wikipedia.org/w/index.php?title=Rifondou_walon&oldid=314192»
Dernière modification le 19 djun 2015, à 02:19